טקסט הצגה חודש ארגון התשע"ט!!!!!!

מערכת פתיחה:

(חניכות בדרך לסניף)

תמר: שמעתן מה הנושא של חודש ארגון?

נועה: כן אמרו לי איזה משו על תורה..

הדר: אויש נו כל שנה עושים על תורה

תמר: כי התורה היא החיים שלנו!

נועה: נכון, אבל בתכלס לא תמיד אנחנו מצליחים באמת לחיות את התורה ובטח שלא להפיץ את זה החוצה.

הדר: אני חושבת שצריכים לספר להנהלה הזאתי שכל שנה הם עושים אותו דבר וכדאי שיחליפו נושא, זה כבר משעמם

(מגיעות לסניף)

רחלי המדריכה: הדרי זה ממש לא אותו נושא כל שנה!!!

תמר: עובדה שגם שנה שעברה זה היה על התורה...

רחלי המדריכה: בואו אני אסביר.

(מתיישבות סביבה)

רחלי המדריכה: אתן צודקות, הנושאים באמת דומים כל שנה, אבל השנה המטרה שלנו היא לברר את **הדרך של התנועה**. ואתן צודקות גם שלא תמיד מצליחים לחיות ממש כמו הרצון הגדול שלנו, ועוד יותר קשה לנו להפיץ אץ זה החוצה, אבל זאת בדיוק הנקודה! ככל שאנחנו נעמיק ונדע מה האמת ומה הדרך שלנו נצליח לסחוף אחרינו עוד אנשים גם בלי להתאמץ יותר מידי... אני אספר לכם סיפור.

**ריקוד פועלים**

**מערכה 1**

(בשדה, אברם, יוחנן ושלמה נחים מעמל יומם, מסביב חציר, שיבולים, מריצה, כלי עבודה)

יוחנן: "אח! איזה יבול! איזה שפע! כבר הרבה זמן לא הייתה כזאת תבואה. המאמץ שהשקענו בולט לעין!"

שלמה: (ממשיך לעבוד, תוך כדי התנשפויות אומר-) "החיטה- מלאה ועשירה בגפנים- הענפים כמעט צונחים מרוב פרי, וגם במטעי הזית הכל ירוק... איזו עונת קציר משובחת!"

אברם: (רוטן, מניח את המגרפה ונשען אחורה-) "שכחתם את כל ההשקעה שלנו בחודשי החורף? שלמה, אתה לא הפסקת להזיע! השפע הזה מגיע לנו, ובצדק! אני אפילו ציפיתי ליותר..."

שלמה ויוחנן: (נאנחים-) "שוב הוא מתלונן..."

שמעיה: (נכנס בריצה עם מריצה, בשנייה האחרונה לפני שנתקע באברם, עוצר בחריקה-) "מה קורה? אין עבודה היום?"

(צדוק נכנס אחריו, מרים את כל מה שנפל לשמעיה בדרך ומכניס למריצה)

יוחנן: "תגיד, איפה אתה חי? עכשיו חו-פ-ש-! החיטה-"

צדוק ושלמה: "התבשלה",

יוחנן: "התבן-"

צדוק ושלמה: "כבר בעגלה",

יוחנן: "ואנחנו הגענו-"

צדוק: (מריע-) "אל המנוחה והנחלה! מה עוד אתה צריך? בית גדול, חמור קטן, שדה מוצלח וכמה חברים. כבר הרבה זמן לא הרגשתי כל כך טוב..."

שמעיה: (מתקרב אליו בחיוך ומחבק אותו בצורה מסורבלת-) "אני שמח לשמוע..."

אברם: "רק שלא יהיה יותר גרוע-" (מפסיק את המשפט באמצע)

(עובדיה, בנו של אלקנה עובר בצעדים נמרצים לאורך הבמה, עד שנעלם מהעין).

כולם:(שותקים, נראים לא מרוצים).

שמעיה: (בתמימות, לא מבין מה קורה-) "מי זה?"

צדוק: (ברחמים-) "זה עובדיה, הבן של מה שמו, אלקנה".

אברם: (בלגלוג-) "מה קרה, הוא לא יכול לנוח קצת? תמיד לרוץ ולעבוד!"

שלמה: (בגיחוך-) "אח, לא כולם יודעים ליהנות מהחיים כמוך, אברם. בטח יש לו משהו "מאוד חשוב לעשות" (מלגלג).

 (כולם מגחכים, ממשיכים להתבטל ולפטפט בקולות שקטים).

מערכה 2:

(בביתו של אלקנה, תרמיל פתוח על הריצפה וסביבו בגדים מפוזרים, אוהלים, מחצלות, כל הבית הפוך).

מלכה: (בהתלהבות, מחזיקה מפיות ושואלת-) "אמא? לאיפה להכניס את זה? זה האוסף מפיות שלי! אני פשוט חיי-ב-ת לקחת אותו איתי!"

נעמי: (מקפלת בגדים ומכניסה לתיק. כששומעת את השאלה נאנחת ואומרת בטון בוגר-) "מילכה, אנחנו לא עוברים דירה! אין מקום לשטויות שלך בכל התרמילים!.."

מלכה: (לא מתייאשת-) "אז אולי את אוסף המחקים?"

(נעמי מגלגלת עיניים)

אשת אלקנה: (מכניסה בגדים אחרונים לתיק, סוגרת אותו. נעמדת ופונה לבנות-) "מתוקות, אני יודעת שזה זמן לחוץ עכשיו, אבל בכל זאת- בואו נשתדל להישאר במצב רוח טוב.. אתם יודעות, אתמול אבא סיפר לי, שזמן היציאה שלנו לדרך הוקדם. מורי הדרך שאמורים ללוות אותנו רוצים להזדרז יותר, ולכן אנחנו נצא בעזרת ה' כבר מחר בבוקר!"

נעמי ומלכה: (מופתעות ומתרגשות-) "מה??? מחר בבוקר?! איך נספיק??"

אמא: (מחייכת, שמה יד על הכתף של נעמי ואומרת-) "בנות, אנחנו צריכות לשמוח בזכות הגדולה שיש לנו- לעלות לפני ה' בשילה. כל כך מעט אנשים זוכים לזה! ואנחנו, משפחתו של אלקנה ביניהם. כל שנה, בכל רגל- אנחנו עולים. נכון, זה מסע ארוך אבל מישהי מכן הייתה מסכימה לוותר עליו?"

(עובדיה נכנס בלחץ. רואה ת'בלגן...).

עובדיה: "שלום אמא, שלום כולם. יש פה קצת בלגן... אתם יודעים שאנחנו יוצאים ממש מחר על הבוקר? אבא ביקש שהתיקים כבר יהיו ארוזים להיום!"

אמא: (מהנהנת בהסכמה-) "כן, עובדיה. מצוין שבאת. אנחנו ממש לקראת הסוף, וראיתי שחסרים לי כמה דברים שתיכננתי לקנות ולא הספקתי. נראה לי שלא יזיק גם לקנות עכשיו פירות וירקות לדרך, אולי אתה קופץ עכשיו לשוק, שאני אוכל לגמור כאן?"

עובדיה: (פונה חזרה לפתח-) "בשמחה אמא!" (הבנות עושות פרצופים מתחננים לאימא)

אמא: (קוראת אחריו-) "הבנות גם רוצות לבא אתך. לכו ביחד!"

מערכה 3:

(שוק, דוכן תפוחים, דוכן כלי בית, תושבי הכפר מסתובבים ובודקים סחורות, רעש, בלגאן, עובדיה מלכה ונעמי מגיעים וקצת מסתובבים סביב עצמם, מתקשים למצוא מה שחיפשו.)

מוכר א': (בקול רועם-) "הכל לבית, לגינה, לשדה וגם סתם, בואו, קנו הכל, אצלי זה בחינם! מטאטאים, סלסילות, תרמילים, אוהלים.. (מבטו נתקל בעובדיה והוא מגביר קצת את הקול-) בחורצ'יק! אפשר לעניין אותך בתיבת עץ עם מנעול תוצרת הארץ, עמידה בפני אש, רוח, מים ושודדים? המצאה בלעדית!"

עובדיה: (מחייך במבוכה ומושך בכתפיו-) "תודה אבל אנחנו קצת ממהרים.."

מוכר א': (בקול רועם-) "עד עכשיו אף אחד לא סירב ! זו המצאה שאי אפשר לפספס. ממהרים אמרת? לאן אפשר למהר בעונת קציר משובחת שכזו?"

(תשומת לב הקונים מופנית לעובדיה. הוא פונה בזריזות עם הבנות למוכר התפוחים והם מתחילים לארוז תפוחים בשקיות. אבל זה לא עוזר להם..)

אברם: (לוחש לשלמה) "אז הם כנראה כבר ממש יוצאים... לא זכרתי שזה כל-כך מהר."

שלמה: (בדאגה-) "מי יטפל בשדה שלהם? הם פשוט עוזבים ככה הכל! תאמין לי."

אברם: " מאמין, מאמין, יאללה, עוד חודש פחות או יותר הם יהיו פה חזרה. ועכשיו תגיד לי (פונה למוכר) כמה המחצלת הזאת?"

מלכה: (בצד השני של הבמה, כבר קצת חסרת סבלנות-) "עובדיה, מתי גומרים? נמאס לי כבר להיות פה.."

עובדיה: "כן, כן, אני יודע, אנחנו ממש מסיימים. רוצי עם נעמי להשיג נרות מהאיש ההוא, אני גומר כאן ונזוז."

הבנות רצות.

מלכה לנעמי: הלוואי שלפחות חברה אחת הייתה באה איתי.. אנחנו עולים ממש לבד."

עובדיה לוקח את כל התפוחים, משלם למוכר ומתחיל ללכת. נתקל ב-3 חברה שיושבים על הרצפה. שקית אחת נופלת וכל התפוחים מתחילים להתגלגל.

עובדיה: (נבוך מאוד, מנסה לאסוף את התפוחים-) "סליחה, סליחה קצת ריחפתי.."

(החבר'ה מופתעים)

אמציה: (ברוחב לב-) "אין בעיות, אין בעיות, רואים שאתה מתרגש."

(עוזרים לו להשתלט על השקיות)

חגי: (בהתעניינות-) "אז מתי בדיוק אתם יוצאים?"

עובדיה: (מופתע-( "אני רואה שאתם כבר מעודכנים.."

ידעיה: (מגחך-) "איך אפשר שלא?! כל העיר מדברת על זה.. (טופח על שכמו ונותן לו ביד את השקית עם התפוחים.) אז לשילה אמרת? אומץ אחי.."

עובדיה: (לוקח את השקית-) תודה, תודה.. אם עדיין לא אמרתי לכם- אתם מוזמנים להצטרף!"

החבר'ה: (מניפים ידיהם בביטול-) "לא, לא בשבילנו, עזוב.." וכו'....

ידעיה: (לוחץ לו את היד-) :"שתהיה נסיעה טובה."

עובדיה יוצא עם הבנות, השוק קצת מתרוקן והם ממשיכים לשבת בשתיקה.

חגי: (מהורהר קצת-) שילה.. אתם יודעים? אף פעם לא הייתי שם.." כולם שותקים.

חושך

(שומעים קולות מקצה הבמה. משפחת אלקנה עומדת שם עם כל החפצים, יוסף ואפריים בראש, אור חלש.)

יוסף: "כולם מוכנים?"

אפריים: "יאללה יצאנו!!"

**ריקוד מסע**

מערכה 4:

(באמצע הריקוד נשמעת צעקה. טפיפות רגליים, ריצות לכל הכוונים. יוסף חיים ואפריים צועקים- "לשם! לא, לשם.." בהלה, צעקות, ואז נדלק האור ורואים את משפחת אלקנה מפוחדים עומדים בפינת הבמה, כשיוסף חיים ואפריים עומדים בראש ורועדים מפחד. הפלשתים עומדים בצד השני וצוחקים.)

פלשתי א: "איזה יום גדול! איזה יום גדול!"

פלשתי ב: (כועס עליו-) "עכשיו לילה! פלשתי בן פלשתי, עכשיו לילה!"

פלשתי ג: (שר בעליזות-) "הלילה, לילה, לילה שמחה גדולה הלילה"

פלשתי ד: "אוהוו הלילה נהפוך לעשירים!!"

פלשתי א: "תכשיטים!!!"

כולם: (משפשפים ידיים-) "אההה!!"

פלשתי ב: "מטבעות!!"

פלשתי ג: (משפשפים ידיים ואומרים יותר חזק-) "אההה!!!!!"

פלשתי ד: "כספות!!"

כולם: (ההתרגשות מגיעה לשיאה) "אהו! אהו! אהו!!"

כולם: (בהתלהבות פראית שגוברת והולכת-) "יחי העם הפלשתי!" (מתחילים לשיר-) "גולייתי, גולייתי שלי, גולייתי שלי.." (רוקדים)

המפקד: (ישב עד עכשיו על הרצפה וישן, פתאום מתעורר ושואג-) "אוסקוט!"

(כולם עומדים מיד דום בצורה מגוחכת, מנסים להתחנף אליו.)

המפקד: (מתקרב בצעדים גסים למשפחת אלקנה, השודדים מתלחשים מאחורה, מנסים להציץ ולראות מה קורה-) "מי אתם?"

המשפחה לא עונה. מפחדים

המפקד: (מתעצבן, שם יד מתחת לסנטרו של יוסף ושואל אותו-) "אהה??"

יוסף: (הולך אחורה בפחד-) "אמאל'ה!.."

המפקד: (כבר עצבני-) "מאיפה באתם?!" (מרים את הסנטר לאפריים)

עובדיה: (יוצא מאחורי השיירה ומגיע קדימה, הבנות מסתכלות עלין בפחד. הוא ניגש ישר אל המפקד ואומר לו בשקט אבל בהחלטויות-) "אנחנו ממשפחתו של אלקנה. יצאנו מרמתיים צופים, ובעזרת ה', אם לא יהיו עיכובים בדרך אנחנו מתכננים להגיע תוך מספר שבועות לבית ה', בשילה. ולאן פניכן מועדות?"

הפלשתים: (כשעובדיה דיבר התקרבו על קצות האצבעות, ועכשיו אומרים-) "אווו!! פשש..."

המפקד: (פונה אחורה ומגלה שם את כולם. מתעצבן וצועק-) "אחורה כולם!!" (הם רצים בבהלה חזרה אחורה) המפקד פונה לעובדיה- "זה לא עניינך! ועכשיו, מה יש לך שם בארגז?"

עובדיה: (בקול חזק יותר-) "אני מצטער מאוד. היינו שמחים לכבד אתכם אבל אלו מתנות שאנחנו צריכים להביא לבית ה' בשילה."

המפקד: (מתחמם-) "ככה?" (ניגש לבדוק קצת בארגזים ובתרמילים. הפלשתים מציצים מאחוריו ומנסים לראות מה ימצא. מתכופפים ועוזרים לו. המשפחה עומדת בצד בפחד. הוא מרים שעון יקר מהרצפה, בוחן אותו לרגע ואז מחליק אותו לכיסו. מחפש עוד קצת ואומר-)
"חיילים! עמוד דום!!" (כולם נעמדים דום.) "עמוד נח!" (מפסקים רגליים) "נפלנו על שלל לא גדול במיוחד, ממשיכים במסע הכיבוש! (פונה למשפחה) הפעם, התמזל מזלכם."
(מרים את הסנטרים של יוסף חיים ואפריים.)
(צועק לחיילים) "חופשיים!" ומתחיל לצאת מהבמה.

פלשתי א: (נשאר אחרון יחד עם פלשתי ב ואומר לו באכזבה-) "ראית? ראית את השעון שהוא הכניס לכיס?"

פלשתי ב: (מסכים איתו-) "בטח אין שלל.. המפקד לקח הכל!!" (מוציאים גביעים, משיקים כוסות ואומרים-) "לחיי האומה הפלשתית בכנען!" (שותים, לאט לאט נרדמים ומתחילים לנחור.)

עובדיה: (מתרומם בשקט, מסתכל על הפלשתים, רואה שהם ישנים ופונה למשפחה-) "הודו לה'. זה הזמן! אנחנו יוצאים מפה כמה שיותר מהר."

מלכה: (בחשש-) "לאן ממשיכים עכשיו?!"

(האור מתמקד ביוסף ואפריים, שפורשים מפה ענקית על הרצפה ומנסים לתכנן את המשך הדרך. המפה הפוכה, מסובבים אותה, מקפלים אותה וכו'. עובדיה מנסה לעזור והם לא נותנים לו. המשפחה פורשת הצידה ונחה קצת.)

יוסף: (בפנים רציניות-) "לפי דעתי הכיוון ה-מ-ד-ו-י-ק הוא- (מפסיק ולוחש לאפריים-) "מה הכיוון המדויק?"

אפריים: (מגרד בראשו, הופך את המפה לצד השני ואומר-) "אולי מזרחה?"

יוסף חיים: "לא, לא, לא. היינו שם בשנה שעברה."

אפריים:"אז דרום מערב?"

יוסף חיים: "אפריים, אתה לא זוכר? הלכנו בדרך הזאת לפני שנתיים!"

אפריים: (לא מבין-) "נו, אז נהיה שם גם השנה."

יוסף: (בהתרגשות) לא, לא, לא, לא, לא. תן לי להסביר לך משהו. לא הולכים בדרך שכבר הלכנו. כל שנה מקום אחר! אתה מבין?! וככה בעצם (ממשיך לחפור, אפריים שוקע במפה ומתחיל לנמנם..) עוד אנשים יכולים להצטרף.. (שם לב שאפריים ישן) אפריים! קום! קום, קום, קום, קום!!"

אפריים: (מתעורר בבהלה-) "כן, כן, שמעתי כל מילה." (יוסף עושה פרצוף.)

עובדיה: (מגיע באמצע השיחה-) "חברים, הגעתם להחלטה?" (משועשע קצת.)

יוסף ואפריים: (מכחכחים בגרונם בהרגשת חשיבות, ופותחים ביחד-) "אהם, ובכן, הכיוון המדויק, לדעתנו, הוא (וכל אחד מצביע לכיוון אחר) שם! " (עובדיה נאנח בחוסר אונים.)

מערכה 5:

(מוזיקת לילה, צרצרים, נחירות קלות. פתאום שומעים קול של תרנגול קורא)

ציפורה: (משפשפת עיניים, נכנסת לבמה עם מטאטא ביד-) "אוו, 4 בבוקר.. אף פעם אני לא אתרגל לשעה הזאת.."

אלישבע: (נכנסת שניה אחריה עם כוס קפה ביד ויעה ביד השניה-) "הספקת את הקפה שלך הבוקר?"

ציפורה: "איזה קפה? אלישבע מותק, את לא בחול המועד עכשיו, היום עובדים! קניתי לנו מטאטא חדש. הגב שלי כבר לא מה שהיה פעם, שלא נדבר על הגב שלך.."
(אלישבע נעלבת, בודקת לעצמה את הגב והן מתחילות לטאטא.)

אלישבע: "אם היו שואלים אותי, כבר מזמן היו צריכים להמציא איזה מכונה שתעשה את זה. שאנחנו ננקה את רחובות בית לחם?"

ציפורה: "אלישבע, מה איתך?! את רק בת שישים ושמונה. מילא אני, כבר בת שישים ותשע וחצי.." (מזמזמות שיר לעצמן..)

אלישבע: (בחולמנות, תוך כדי עבודה-) "מאז שאני זוכרת את עצמי היינו מנקות את הרחוב. סבת סבתי עליה השלום, עוד מתקופת משה רבינו הייתה מנקה את המחנה. האיכות שלנו ידועה בכל האיזור! וסבי זכותו יגן עלינו היה אומר.." (נתקעת במשהו וצורחת-) "אההה!!..."

ציפורה: (לא מבינה-) "מה בדיוק הוא אמר?"

אלישבע: "מישהו שוכב כאן על הרצפה."

ציפורה: (נתקעת גם במישהו, המטאטא שלה נופל והיא אומרת-) "נראה לי יש כאן כמה מישהואים. דבר כזה לא קרה אפילו לסבת סבתו של סבך מדור המבול."

אלישבע: (בחשש-) "נראה לך שהם ישנים?"

ציפורה: "עם הצרחות שלך לא בטוח.. אבל למה בחוץ? מילא היו עושים את זה אחרי שניקינו.. אלישבע, אני חושבת שיש פה משפחה שלימה!"

(מתכופפות ומנסות להסתכל מקרוב. פתאום מתהפך אחד האנשים והם נרתעות לאחור בבהלה.)

ציפורה: (בהיתממות-) "לא ראינו כלום!"

אלישבע: "אנחנו רק מנקות." (יוצאות לאט ומטאטאות בקצה הבמה.)

עובדיה מתעורר, משפשף עיניים, מתיישב ומסתכל סביבו. מקצה הבמה מתקרבים ידעיה חגי ואמציה.

ידעיה: "נקי פה, אה?!"

עובדיה: (מופתע-) "אז בסוף החלטתם להצטרף? זה אתם אלה מהשוק, לא?
(לוחצים ידיים)

אמציה: (תוך כדי התיישבות אומר לעובדיה-) "אני לא יודע אם אנחנו החלטנו את זה. יותר נכון-הרגליים שלנו החליטו."

חגי: (מפסיק אותו בהתרגשות-) "אבל הכי נכון- הלב! הלב החליט!"

אמציה: "הרגשנו שאנחנו לא יכולים להשאר בכפר-"

ידעיה: "כשאתם עולים לשילה!! ולהורים שלנו זה לא הזיז."

חגי: (מושך בכתפיו-) "אז פשוט באנו." (מרגישים לא בנח, מסתכלים על הרצפה.)

עובדיה: "איזה יופי, איזה יופי, ברוכים הבאים! (טופח על שכמם בחצי חיבוק) כבר אמרתי לאבא שמשהו לא בסדר, אנחנו כבר שבוע וחצי בדרך ועדיין אף אחד לא הצטרף אלינו. והנה.."

אמציה: (צוחק-) "הכל בזכות המנקות. אחרת בחיים לא היינו מוצאים אתכם."

עובדיה: (בסיפוק-) "נו, ברוך ה', בדיוק בגלל זה אנחנו ישנים ברחוב.. ועכשיו בואו, תכירו את המשפחה."

עובדיה: (בקול רם יותר-) "אמא, אבא, בוקר טוב! יש לנו אורחים.."

אפריים: (יוצא אליהם עם פיג'מה-) אתם באים איתנו? לשילה?"

שלושתם: (מסתכלים אחד על השני ואומרים לו בחיוך-) "בעזרת ה', כן!"

אפריים: "יש!!"

מערכה 6:

(שדה, אנשים עומדים וחורשים, עובדים, הם עוברים לאט, ואף אחד לא מסתובב)

איש א': (מסתובב פתאום אחורה ושואל באדישות-) "לאן זה?"

כולם: (עונים לו-) "לשילה."

עובדיה: "לבית ה'."

האיש: (מושך בכתפיו-) "אהה.." (חוזר לעבוד.)

(המשפחה מתקדמת ואמציה נשאר קצת מאחורה. הוא מתקדם למרכז הבמה, כל האנשים שבשדה עומדים בפריז מאחוריו, המשפחה בקצה והוא מתהלך נסער כולו.)

אמציה: (תופס את ראשו בשתי ידיו) "אני לא מבין, אני פשוט לא מצליח להבין! איך זה יכול להיות?! כפרים שלמים, אנשים, נשים, משפחות! כולם תקועים פה! אז נכון, יש להם פה ת'שדה הכי מגניב (בלגלוג) הבית הכי מפואר, וכאילו כלום לא חסר להם, אבל הם לא מבינים שבעצם חסר להם הכל? (פונה לאנשים) עוד שבוע שבועות! וגם אתם צריכים לעלות, זה המשכן שלכם! אבל הם רואים אותנו, וזה פשוט לא מזיז. למה רק אנחנו, אנחנו היחידים שעולים. ואבא שלי (משתתק לרגע) אפילו לא מבין מה אני מחפש במסע הזה. זה סתם מסוכן, אין בזה צורך.. (פונה לקהל) את אחי אנכי מבקש!! איפה? איפה אתם רועים??" שם את הראש בין הידיים בפריז. כולם בפריז.)

**את אחי אנכי מבקש- לבדוק אופציה לשירה/ שיר מעבר**

מערכה 7:

(צעקות מבחוץ מבחוץ- "פלשתים!! פלשתים עולים על הכפר!!")

מהומה, רעש, צעקות, בלגאן, המנקות בורחות בבהלה מהבמה, נכנסים במרוצה שני אנשים.

איש א': (בהתנשפות-) "אבא נמצא?"

עובדיה: (מגיע בצעדים זריזים, שואל-) "הוא עסוק עכשיו. אני אוכל לעזור לך במשהו?"

איש ב': (בפחד-) "נערי, הכפר בסכנה! פלשתים חדרו אלינו, הם מאיימים על השדות, היבול ואפילו הבתים שבקצה הכפר."

עובדיה (מתארגן בזריזות, שם את חרבו בכיס ומצטרף אליהם.)

איש ג': (מגיע במרוצה-) "עצרו, עצרו, ברגע האחרון נמסר, כי שומרי השדות הצליחו להדוף את הפולשים. קבלו פקודת חזרה לשגרה!"

ידעיה, חגי ואמציה מגיעים בריצה, מוכנים לקרב. מספיקים בדיוק לשמוע את סוף המשפט של האיש.

כולם נושמים לרווחה.

איש ב': (פונה לעובדיה) "תודה, תודה לכם!"

אמציה: (פונה לאנשי הכפר-) "אל תודו לנו, אלוקי ישראל היה בעזרכם!"

עובדיה: (בקול של פרידה-) "שמחנו שיכולנו לעזור לכם במשהו. תצליחו, תצליחו בכל מעשה ידיכם!" (מסתובב לחזור אחורה.)

אנשי הכפר: (מגיעים עוד ושואלים בבהלה-) "מה? אתם הולכים? כבר?.."

ידעיה: (בהתרגשות-) "אחים יקרים! יש לנו אבא גדול, בשילה, שמחכה, מחכה לעם שלו! בואו איתנו! נלך ביחד." (שם ידו של כתפו של איש ג'. האיש מוריד את ראשו ובוכה. גם השאר מורידים דמעות..)

פריז.

מערכה 8:

(בעלי השדה יושבים בחצי גורן. אחד מנגן בגיטרה ואחר בחליל, שותים קפה תוך כדי נגינה "הנה ימים באים..")

צדוק: (מהורהר-) "רחוקים הבנים שלנו. לפי החישוב שלי, אוטוטו הם במשכן."

יוחנן: "הצטרפו לאלקנה, אה? אין מה לומר, יש בו משהו חזק, באיש הזה."

שמעיה: (קצת מופתע, שואל בחוסר טקט-) "הם? בשילה? איך זה יכול להיות, הם הילדים שלכם, לא? איך הם קשורים לשם?"

יוחנן: (עושה את עצמו נעלב-) אה, אה, שמעיה, את תעליב אותנו!"

אברם: (לוחש בקול רם לשמעיה-) "אתה לא יודע שהמשכן קשור לכולם? הוא (מצביע על יוחנן) מת להיות גם בשילה? הוא פשוט לא יודע איך עושים את זה. השתנה הבן-אדם."

שלמה: (בכובד ראש-) "כולנו השתנינו קצת. רק לפני כמה ימים, הדבר היחיד שהעסיק אותנו היה כמות החלב שתוציא הפרה למשפחה."

שמעיה: (מלטף את בטנו-) "אני לא יודע מה איתך, אותי זה עדיין מעסיק.."

כולם נאנחים בחצי חיוך.

שלמה: (מנסה לגמור את המשפט שהתחיל-) "עכשיו פתאום חושבים כבר על עוד כמה דברים."

(כולם שותקים, ממשיכים לנגן. ברקע שומעים קול "לא רעב ללחם ולא צמא למים.."

באיזשהו שלב צדוק מתרומם פתאום.)

צדוק: רגע, למה בעצם אנחנו מחכים? הדרך פתוחה בפנינו. קומו ונעלה שילה!"

יוחנן: (מתעורר ונעמד גם, שואל-) "אבל.. מה? ככה, פתאום? לא צריך להתארגן? להביא משהו?"

אברם: (מחייך אליו-) "נבוא בדיוק איך שאנחנו. אני כבר מדמיין לעצמי את הפרצוף של אמציה שלי כשהוא יראה אותי שם. הוא.. הוא ישמח!!"

(כולם מתרוממים, מתחילים לארגן את עצמם במרץ ולצאת מהבמה. המוזיקה מתגברת ונהיית שמחה יותר)

מערכה 9:

חושך, האור מתמקד בכל פעם בפינה אחרת בבמה.

1. איש א'+ איש ב': "אז יוצאים? יאללה!"
2. נעמי: (אומרת לילדה לא מוכרת-) "איזה כיף שבאת".

הילדה: אני כ"כ מתרגשת."

1. המנקות: (שרות עם כלי הניקוי-) "נעלה נעלה נעלה נעלה, נעלה לבית המקדש.."
2. אברם: (לא מאמין על עצמו-) "אתה קולט? אנחנו פה, בשילה!"

שמעיה: "תמיד ידעתי שבסוף אני אהיה פה. רק לא ידעתי מתי זה יהיה."

1. אמציה: (בשמחה עצומה והכרת תודה-) "רבונו של עולם תראה. רק תסתכל על העם שלך.."

חושך. מסתדרים בשורות לפי הקבוצות..

מערכה 10:

מתאספים כולם ועומדים בשורות לפי הקבוצות על הבמה. כל משפט קבוצה אחרת אומרת.

משפחת אלקנה: "אלקנה ואשתו ובניו ואחיותיו וכל קרוביו היה מעלה עמו לרגל."

מנקות: "ובאים ולנים ברחובה של עיר."

ההמון:"והייתה המדינה מרגשת, והיו שואלין אותן להיכן תלכו?"

משפחת אלקנה: "ואומרים לבית ה' שבשילה, שמשם תצא תורה ומצוות,

נערים: "ואתם, למה לא תבואו עמנו ונלך יחד?"

ההמון: "מייד עיניהם משגרות דמעות ואומרים להם נעלה עכמם?"

משפחת אלקנה:"ואומרים להם הן"

בעלי בתים:"עד לשנה הבאה חמישה בתים"

ההמון: "לשנה אחרת עשרה בתים."

יוסף ואפריים:"ובדרך שהיה עולה שנה זו לא היה עולה שנה אחרת."

כולם: "עד שהיו כולם עולים."

ריקוד סיום